《江上登望》
明代·陆深

江流何渺渺，孤帆澹秋晖。遥知三山近，复送百川归。

蜃楼横碧落，龙湫临翠微。徘徊那可极，返照上人衣。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。